
545400 SIGHIŞOARA

Str. Muzeului nr. 7, Tel./Fax. 0265-771278

                                                           H O T Ă R Â R E A   NR. 53

din 28 martie 2013

pentru aprobarea Protocolului privind desfăşurarea activităţii S.P.C.R.P.C.Î.V. Mureş în municipiul Sighişoara, în vederea preluării şi eliberării documentelor privind înmatricularea autovehiculelor, autorizarea provizorie, atribuirea numerelor de probă, radierea autovehiculelor şi examinarea candidaţilor la proba practică în vederea obţinerii permisului de conducere
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5616/12.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 60817/20.02.2013, înregistrată la Municipiul Sighişoara sub nr. 4491/26.02.2013, prin care, Instituţia Prefectului – Judeţul Mureş – Serviciul Public Comunitar Regim Permise de Conducere şi Înmatriculare a Vehiculelor Mureş, ne înaintează protocolul nr. 60.799/19.02.2013 privind desfăşurarea activităţii Serviciul Public Comunitar Regim Permise de Conducere şi Înmatriculare a Vehiculelor Mureş  la punctul de lucru Sighişoara, situat în incinta sediului Serviciului Public Comunitar Local de Evidenţa Persoanelor Sighişoara, din str. Hermann Oberth, nr. 15, pentru a fi supus dezbaterii şi aprobării în şedinţă de consiliu local;

Având în vedere prevederile Ordonanţei Guvernului nr. 83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, cu modificările şi completările ulterioare şi ale Hotărârii Guvernului nr. 1767/2004  privind modul de organizare şi funcţionare a serviciilor publice comunitare regim permise de conducere şi înmatriculare a vehiculelor, cu modificările şi completările ulterioare;
Având în vedere prevederile Legii nr. 215/2001, legea administraţiei publice locale, republicată, cu modificările şi completările ulterioare şi ale Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare;

          Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5615/12.03.2013, prin care se propune aprobarea Protocolului menţionat mai sus, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;

În baza art. 36 alin. (2) lit. „c”, ,,d’’ şi „e”, alin. (6) lit. ,,a’’ pct. 19, alin. (7) lit. ,,a’’ şi alin. (9), art . 45 alin. (3) şi a art. 115 alin. (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă Protocolul privind desfăşurarea activităţii S.P.C.R.P.C.Î.V. Mureş în municipiul Sighişoara, în vederea preluării şi eliberării documentelor privind înmatricularea autovehiculelor, autorizarea provizorie, atribuirea numerelor de probă, radierea autovehiculelor şi examinarea candidaţilor la proba practică în vederea obţinerii permisului de conducere, conform anexei nr. 1 la prezenta hotărâre, care se va încheia între Instituţia Prefectului – Judeţul Mureş – Serviciul Public Comunitar Regim Permise de Conducere şi Înmatriculare a Vehiculelor Mureş şi Municipiul Sighişoara.

Art.2. Prezenta hotărâre se va comunica Instituţiei Prefectului – Judeţul Mureş – Serviciul Public Comunitar Regim Permise de Conducere şi Înmatriculare a Vehiculelor Mureş.

Art.3. Primarul municipiului, Secretarul municipiului, Direcţia Economică, Direcţia Administrarea Patrimoniului şi Serviciul Public Comunitar Regim Permise de Conducere şi Înmatriculare a Vehiculelor Mureş se încredinţează cu ducerea la îndeplinire a prevederilor prezentei hotărâri.

Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. S.P.C.R.P.C.Î.V. Mures ;

1 ex. Direcţia economică

10 ex. AF/FM

